गोंदलीपोखर में ट्रक अगवा कर 220 बोरी चावल की लूट
अपराधियोंने चावल लदे एक ट्रक को 21 दिसंबर को दिन के 10 बजे के करीब अगवा कर लिया। इसके बाद उसे अनगड़ा के गोंदलीपोखर स्थित मोइन अंसारी की दुकान में अनलोड करके रांची-पुरुलिया मार्ग में काशीडीह के छोड़ दिया। अनगड़ा बीआईटी पुलिस ने मोइन अंसारी को ट्रक लूटने के आरोप में गिरफ्तार कर जेल भेज दिया। मोइन की दुकान से पुलिस ने एक बैग चावल बरामद किया है। ट्रक चालक शंकर सिंह के बयान पर बीआईटी थाने में प्राथमिकी दर्ज की गई है। जिसमें बीआईटी थाना क्षेत्र के जुमार नदी के पास एक व्यवसायी रांची से चावल खरीदकर रामगढ़ ले जा रहा था। ट्रक (जेएच 01के 3110) में 220 बैग चावल लदे थे। इनमें से 210 बैग चावल 25 किग्रा के 10 बैग चावल 50 किग्रा के थे। जैसे ही ट्रक जुमार पुल के पास पहुंचा वहां खड़े दो-तीन युवकों ने ट्रक को रुकवाया। और चालक से कहा कि गाड़ी का कागजात दिखाओ। जब चालक ने कागजात दिखाया तो ड्राइवर शंकर सिंह से कहा कि बगल में बड़ा बाबू बुला रहे हैं। चालक को एक मोटरसाइकिल पर बैठाकर रुक्का की ओर ले जाया गया। इधर, अन्य युवक उक्त ट्रक को लेकर चंपत हो गए। छापामारी में अनगड़ा के प्रभारी थानेदार अशोक कुमार सिंह, बीआईटी के थानेदार आनंद किशोर, जमादार उपेंद्र राय बीआईटी के जमादार नारायण सिंह शामिल थे।
हाइवे पर ट्रकों को अगवा कर लूटपाट करनेवाला गिरोह सक्रिय है। ये लोग ट्रक अगवा कर चावल लूटकर दुकानों में कम दामों में बेच देते हैं। इस गिरोह में शामिल सदस्य जनवितरण प्रणाली के खाद्यान्नों की तस्करी में भी शामिल हैं। गोंदलीपोखर के कुछ दुकानदार भी गिरोह में शामिल हैं। साथ ही एफसीआई के चावल का सिल्ली जाने के क्रम में भी तस्करी होती है। जोन्हा में एक डंप बनाया गया है,। जहां हमेशा चावल डंप होता है, बाद में उसका रैपर बदलकर स्थानीय बाजारों में बेचा जाता हैं।
bho_Deva hin_Deva hin_Deva